stanford-oval/wikipedia huggingface dataset:
התפוצצות מכלית הדלק בטסחרה
הערות שוליים

↑  Redacción BLU Radio, Un mes después de la tragedia de Tasajera solo hay 19 sobrevivientes, Blu Radio, ‏2020-08-06 (בספרדית)
↑  Semana, El relato de Manuel Cataño, conductor del camión cisterna de tragedia en Ciénaga, Semana.com   Últimas Noticias de Colombia y el Mundo, ‏2020-07-06
↑  Tragedia en Colombia: al menos siete muertos y 49 heridos al explotar un camión cisterna cargado de gasolina, infobae
↑  Explosion deaths reveal desperation among Colombia's poor, AP News, ‏2020-07-30 (באנגלית)
↑  Casa Editorial El Tiempo, Imprudencia de la gente habría desencadenado la tragedia en Tasajera, El Tiempo, ‏2020-07-06
↑  Redacción BLU Radio, No para la tragedia: se eleva a 45 el número de muertos por explosión en Tasajera, Blu Radio, ‏2020-07-22 (בספרדית)
↑  noticiasrcn.com, Heridos por explosión en Tasajera permanecen en delicado estado de salud, ‏2020-07-07 (בספרדית)
↑  Casa Editorial El Tiempo, Identifican las siete víctimas calcinadas en tragedia de Tasajera, El Tiempo, ‏2020-07-19
↑  Gobernación confirma plena identificación de siete de los fallecidos en accidente de Tasajera, Cambio24, ‏2020-07-20 (בספרדית)
↑  Carlos, En tragedia de Tasajera mujer perdió a su hijo, a su esposo y a sus dos hermanos, TuBarco Noticias, ‏2020-07-10 (בספרדית)
↑  Noticiascaracol.com, Soldado perdió a tres hermanos en explosión de Tasajera, uno murió en Bogotá, Noticias Caracol, ‏2020-07-13 (בספרדית)
↑  Casa Editorial El Tiempo, Tragedia en Tasajera: siete personas muertas tras incendio de camión, El Tiempo, ‏2020-07-06
↑  Casa Editorial El Tiempo, Develan mural para recordar a víctimas de la tragedia de Tasajera, El Tiempo, ‏2020-08-06
↑  El Heraldo, En video | Sentido homenaje a las 45 víctimas de Tasajera, EL HERALDO, ‏2020-08-07 (בספרדית)
ויניל

ערך זה עוסק בקבוצה פונקציונלית בכימיה. אם התכוונתם לתקליטים המיוצרים מ-PVC, ראו .
נוסחת מבנה כללית של ויניל
בכימיה אורגנית, ויניל (Vinyl) הוא שמה של קבוצה פונקציונלית וכן של כל תרכובת המכילה אותה. שמה הכימי של קבוצת הוויניל הוא אתניל (Ethenyl).
קבוצת הוויניל היא נגזרת של האלקן הפשוט ביותר, אתן (CH2=CH2, קרוי גם אֵתילן), שהוחסר ממנו אטום אחד של מימן.
אחד הווינילים הידועים ביותר הוא ויניל כלורי CH2=CHCl (אטום כלור הקשור לקבוצת ויניל). מחומר זה ניתן ליצור פולימר הקרוי פוליוויניל כלוריד (PVC), אחד מסוגי הפלסטיק הידועים ביותר. PVC משמש בין השאר לייצור תקליטים, ולעיתים קרובות הם מכונים תקליטי ויניל.
כשקבוצת הידרוקסיל קשורה לוויניל מתקבל אנול.
התנועה הדרומית

| --- | --- |
דגל דרום תימן כפי שהוא משמש את הארגון
 תקופת הפעילות:  2007–הווה (כ־17 שנים) 
 אידאולוגיה:  בדלנות סוציאליזם
 מנהיגים:  עיידרוס א-זוביידי (אנ') עלי סלים אל-בייד (אנ') ונוספים
 אזורי פעילות:  תימן
 יחידות בת:   מועצת המעבר הדרומית   חגורת הביטחון
 בעלי ברית:  איחוד האמירויות הערביות איחוד האמירויות הערביות
 מתנגדים:  קונגרס העם הכללי קונגרס העם הכללי (אנ') חות'ים חות'ים אל-קאעידה אל-קאעידה המדינה האסלאמית המדינה האסלאמית – מחוז תימן (אנ')
 קרבות:  ההפיכה בתימן (2011), מלחמת האזרחים בתימן (2014–הווה)
 stcaden.com
 
התנועה הדרומית (בערבית: الحراك الجنوبي – אל-חִראכ אל-ג'נובי, ידועה גם כ"התנועה הבדלנית הדרומית", "תנועת דרום תימן" או "תנועת עדן") היא תנועה פוליטית וכוח צבאי למחצה הפועלת בדרום תימן מאז 2007, ודורשת עצמאות ממנה, במסגרת הקמה מחודשת של דרום תימן כמדינה. כרגע, השחקן הפוליטי המוכר ביותר שלה הוא מועצת המעבר הדרומית בראשות עיידרוס א-זוביידי (אנ'), השולטת בפועל בשטחים נרחבים בדרום המדינה.
לפני ההקמה > מלחמת האזרחים (1994)

אחרי איחוד תימן ב-22 במאי 1990, מלחמת אזרחים פרצה ב-1994. זה קרה לאחר שמנהיגי מדינת הדרום, העצמאית לשעבר, הכריזו על סיום הסכם האחדות בעקבות גזילת כוח לכאורה בידי עמיתיהם מצפון תימן. תוצאות המלחמה היו תבוסה מהירה של כוחות הדרום החלשים וגירוש רוב מנהיגיהם מתימן, כולל המזכ"ל לשעבר של המפלגה הסוציאליסטית התימנית וסגן נשיא תימן המאוחדת, עלי סלים אל-בייד (אנ').
לפני ההקמה > בין מלחמות האזרחים

לאחר סיום מלחמת האזרחים של 1994, קריאות לעצמאות הדרום דוכאו בהצלחה והאחדות הלאומית נשמרה. אולם, נותרו תלונות וטענות רבות בקרב רבים מתושבי הדרום. הם האשימו את מפלגת השלטון החדשה, שבסיסה בצנעא הבירה (שהיא גם העיר המרכזית בצפון), בשחיתות, נפוטיזם והונאת בחירות. המפלגה, קונגרס העם הכללי (אנ') בראשות הנשיא עלי עבדאללה סאלח, הואשמה גם בטיפול שגוי בהסדר חלוקת הכוח בין הצפון לדרום, עליו הסכימו שתי הצדדים בהסכם האחדות מ-1990.
רבים בדרום גם הרגישו שארצם, ביתם, מאגרי הנפט והמשאבים הכלכליים שלהם מנוצלים בצורה לא הוגנת לאחר האיחוד עם הצפון. קרקעות בבעלות פרטית הופקעו וחולקו בין אנשים המזוהים עם הממשלה בצנעא. מאות אלפי עובדי צבא ואזרחים מהדרום נאלצו לצאת לפנסיה מוקדמת, ופוצו בפנסיות נמוכות ממחיר הקיום. למרות זאת שרמת החיים הייתה נמוכה באופן שוויוני בכל רחבי המדינה, רבים בדרום הרגישו כי מפטרים אותם באופן ממוקד מתפקידים חשובים, ומחליפים אותם בפקידים מהצפון המזוהים יותר עם הממשלה החדשה. העיר עדן, עיר הבירה לשעבר של הדרום, הוזנחה הן מבחינה כלכלית והן מבחינה חברתית, כשנראה היה שהמשאבים התרכזו בצנעא, עיר הבירה הצפונית לשעבר, ולאחר מכן עיר הבירה המשותפת.
מעבר לתלונות הכלכליות של התושבים בדרום היו גם תלונות חברתיות ותרבותיות. הרבה בדרום האמינו כי ההיסטוריה שלהם שונה מההיסטוריה של שכניהם מצפון, מה שנעשה ברור להם יותר לאחר האיחוד ב-1990. לאחר 128 שנים של שלטון בריטי, דרום תימן הייתה מדינה עצמאית במשך 23 שנה, ולמרות קשייה הכלכליים בשנותיה המאוחרות, בתקופת נפילת ברית המועצות, המדינה הסוציאליסטית התגאתה במערכת הבריאות, החינוך, והרווחה החינמיות שלה. רבים בעדן כיום דוברים שפות זרות או בעלי כישורים מסוימים כתוצאה מממערכת החינוך המסובסדת מהתקופה שלפני האיחוד. שלא כמו בצפון, השבטיות נתקלה בזלזול בדרום, ובדרך כלל לא השפיעה על חיי היומיום במדינת הדרום, שהעדיפה את החוק והסדר שהושרש בה בתקופת השלטון הבריטי, אך לאחר 1994 נראתה חזרה הדרגתית לשבטיות. אין זה נדיר שתושבי הדרום אפילו מתייחסים ליוצאי הצפון כאל "מותח'ליפין", או נחשלים.
הקמה

במאי 2007 גמלאים שלא קיבלו קצבה במשך שנים החלו לארגן מחאות קטנות בדרישה לשיפור זכויותיהם ולמען קץ הדחיקה הכלכלית והפוליטית של הדרום. ככל שהמחאות הלכו וגדלו והתפשטו ברחבי עדן, כך גם הלכו וגדלו דרישות המוחים. בסופו של דבר, נשמעו שוב קריאות להיפרדות הדרום וליצירה מחדש של דרום תימן כמדינה עצמאית. תגובת הממשלה להפגנות, שלטענת המוחים היו שלוות, הייתה יד קשה, תיוג המפגינים כאויבי המדינה ושימוש בנשק על מנת לפזר את ההפגנות.
אירועים אלה גרמו בסופו של דבר ליצירת התנועה הדרומית, שנוצרה מקואליציה רופפת של קבוצות הדורשות היפרדות מוחלטת מצפון תימן. נוכחות אותן הקבוצות בדרום הוגבלה, ופעולותיהם צומצמו לארגון הפגנות וצעדות ברחבי הדרום אשר נתקלו לעיתים קרובות באלימות. הנפת דגל דרום תימן בעדן נחשבה פשע, אך כן הייתה נהוגה מחוץ לעיר, שם שליטתה של הממשלה הייתה מוגבלת יותר.
בין השנים 2007 ל-2009 התקיימו הפגנות מרובות של התנועה הדרומית, ונהרגו ונרצחו בהן 100 אנשים.
מלחמת האזרחים (2014 והלאה)

ב-2015 התנועה הדרומית עלתה לגדולה בעקבות כריתת ברית רופפת בינה לבין הנשיא הגולה האדי, ובעקבות הוכחתה ככוח חיוני בהוצאת כוחות החות'ים מהעיר הדרומית עדן. אלה הובילו אותה לקבלת מימון והנחיה צבאית מחברים בקואליציית המפרץ, במסגרת מבצע סופה נחרצת.
כיום, בתנועת הדרום פעילה בעיקר השלוחה הפוליטית שלה, מועצת המעבר הדרומית, השולטת בפועל בחלקים נרחבים מדרום תימן. דגלי דרום תימן מתנוססים מעדן לחצרמוות, לעיתים לצד אלה של הקואליציה הערבית, כמחווה של הכרת תודה על תמיכתם.
בינואר 2018 התגלו פיצולים בין מועצת המעבר הדרומית לממשלת האדי, לאחר עימותים בעיר עדן בעקבות פיטוריו של מנהיג מועצת המעבר, עיידרוס א-זוביידי (אנ') על ידי הנהגת האדי.
מלחמת האזרחים (2014 והלאה) > קרב עדן

ב-1 באוגוסט 2019 החות'ים פתחו במתקפה על טקס צבאי של הדרום בעיר עדן. הם שיגרו טיל בליסטי לטווח בינוני והרגו עשרות בבסיס הצבאי, כולל מפקד בכיר וידוע של התנועה הדרומית, מוניר אל-יאפעי המכונה אבו אל-ימאמה.
המתקפה עוררה כעס נרחב בדרום, ומועצת המעבר הדרומית הטילה את האשמה על המפלגה האיסלאמיסטית המזוהה עם האדי, והאשימה אותם בשותפות למתקפה. בעקבות זאת התרחש קרב בן ארבעה ימים בין כוחות מועצת המעבר, הנתמכים על ידי איחוד האמירויות ושייכים לתנועה הדרומית, לבין הנאמנים לממשלת האדי שנתמכה על ידי סעודיה. זו הייתה הפעם הראשונה שבה נראה קרע גלוי כל כך בין שני השותפים לקואליציית המפרץ, שלפני כן היו מאוחדים, לפחות לכאורה, בהתנגדותם לתנועה החות'ית.
עשרות נהרגו בקרבות הפנימיים בבירה הדרומית עדן, שהסתיימו בניצחון למועצת המעבר הדרומית, המהווה חלק מהתנועה הדרומית. המועצה השתלטה על כל מבני השלטון והמחנות הצבאיים בעיר, ואף על ארמון הנשיאות, בעל הערך הסמלי.
כתגובה, פתחה סעודיה במתקפה מהאוויר בעיר, כאזהרה לכוחות הבדלנים הדרומיים.
הסכם שלום בין הצדדים הושג בנובמבר 2019.
ב-26 באפריל 2020 הפרה מועצת המעבר הדרומית את תנאי ההסכם והודיעה שהיא תשלוט בעדן ובאזורים דרומיים אחרים. המהלך עורר את חמתה של ממשלת תימן שנתמכה על ידי סעודיה, שהזהירה מפני "תוצאות מסוכנות וקטסטרופליות".
ראו גם

רשימת סכסוכים במזרח התיכון בעידן המודרני
איחוד תימן
דרום תימן
מועצת המעבר הדרומית
חגורת הביטחון
ויניל אלכוהול

| --- | --- |

 
 שם סיסטמטי:  Ethenol
 כתיב כימי:  C2H4O
 מסה מולרית:  44.05 גרם/מול
 מספר CAS:  557-75-5
ויניל אלכוהול (Vinyl alcohol) היא תרכובות שנוסחתה CH2CHOH והיא האנול הפשוט ביותר. המולקולה אינה יציבה והיא הופכת לאצטאלדהיד. ויניל אלכוהול הוא המונומר לייצור הפולימר פוליויניל אלכוהול (Poly(vinyl alcohol), PVA).
ויניל אלכוהול שהוא אנול נמצא בשיווי משקל עם צורת הקטו -אצטאלדהיד
טאוטומריה קטו-אנול בין ויניל אלכוהול לאצטאלדהיד
צורת הקטו (אצטאלדהיד) יציבה יותר והפרש האנתלפיה במעבר מויניל אלכוהול לאצטאלדהיד:
H_{2}C=CHOH\rightarrow H_{3}C-C(O)H\qquad \Delta H_{298}=-42.7kJ/mol
שיווי המשקל נוטה, לכן, לטובת האלדהיד. עם זאת אנרגיית השפעול למעבר גבוהה ושיווי המשקל מושג בנוכחות זרז (חומצה או בסיס כולל מים). לא ניתן לבודד את החומר ליותר מכמה דקות או שעות בתנאי יובש לפני שמתקבל אצטאלדהיד.
האסטר של ויניל אלכוהול וחומצה אצטית - ויניל אצטט (vinyl acetate) משמש כמונומר לייצור פוליויניל אלכוהול (PVA). לאחר תגובת פולימריזציה בסיפוח מתקבל פוליויניל אצטט
n CH2=CHOAc → (CH2−CHOAc)n
פולימר זה עובר הידרוליזה לקבלת PVA וחומצה אצטית
(CH2−CHOAc)n + n H2O → (CH2−CHOH)n + n HOAc
ויניה דל מאר

ויניה דל מאר (בספרדית: Viña del Mar) היא עיר במרכז צ'ילה, בסמוך לוולפראיסו. העיר מכונת גם "La Ciudad Jardín" ("עיר הגן") והיא הרביעית בגודלה בצ'ילה. ויניה דל מאר ידועה כעיר פופולרית, בעיקר בשל היותה עיר המושכת אליה תיירים רבים ובשל חופיה מרהיבי העין. בעיר מתקיים מדי שנה פסטיבל זמר הנקרא: "Festival Internacional de la Canción de Viña del Mar" ("פסטיבל הזמר הבינלאומי של ויניה דל מאר").
הר יונה

ערך זה עוסק בהר ברכס הרי נצרת שבגליל בצפון ישראל. אם התכוונתם לשכונות בנוף הגליל, ראו .
| --- | --- |
אין תמונה חופשית
 מידע כללי
 גובה:  573 מטר
 מדינה:  ישראל ישראל
 מיקום:  הגליל התחתון
 רכס הרים:  הרי נצרת
 קואורדינטות:  32°43′35″N 35°20′30″E﻿ / ﻿32.7263889°N 35.3416667°E﻿ / 32.7263889; 35.3416667
  (למפת הגליל המערבי מוגדלת) הר יונה(למפת הגליל המערבי רגילה) הר יונה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר יונה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר יונה
 
הר יונה הוא הר בגליל התחתון. גובהו 573 מטרים מעל פני הים, והוא ההר הגבוה ביותר ברכס הרי נצרת.
גאוגרפיה

על המפנה המערבי של ההר ממוקמת שכונת רמות גולדה מאיר (לשעבר 'הר יונה א' ו-ב'), ממערב לכביש במורדות ההר צפונה נמצאת שכונת הר יונה ג'. ממזרח לו הכפר עין מאהל, ומצפונו, למרגלותיו, מצוי כפר כנא. על ההר מצויה שמורת טבע, שבה פורח מדי שנה האירוס הנצרתי. בסמוך להר זורם נחל ציפורי ממזרח למערב. ההר מוקף במעיינות רבים: עין אבינועם, עין רני, עין מהל, עין לפידות ועוד.
ההר נקרא על שם יונה הנביא אשר נולד בגת חפר, המזוהה בין היתר עם משהד הסמוכה. שמו המקורי של ההר בערבית הוא "ג'אבל סיח'", אם כי תרגום שמו הנוכחי לערבית הוא: "ג'בל יוּנס".
הערות שוליים

↑  מתוך כל מקום ואתר, בהוצאת משרד הביטחון – ההוצאה לאור.
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
| --- | --- |
בקרת זהויות :  NLI: 987007568536605171 
ערך זה הוא קצרמרבנושא גאוגרפיה של ישראל ובנושא הרים. אתם מוזמנים לתרום לוויקיפדיה ו.
מבט מהר יונה ג, שמורת הטבע על ההר
מבט מהר יונה על כפר כנא
וילה לודוביזי

| --- | --- |

 מידע כללי
 סוג:  וילה 
 על שם:  בית לודוויזי 
 מיקום:  רומא 
 מדינה:  איטליה 
 הקמה ובנייה
 תקופת הבנייה:  ?–1622
 תאריך פתיחה רשמי:  1622 
 תאריך פירוק:  1885 
 אדריכל:  אנדרה לה נוטר 
 סגנון אדריכלי:  אדריכלות הבארוק 
 קואורדינטות:  41°54′27″N 12°29′14″E﻿ / ﻿41.9075°N 12.48722222°E﻿ / 41.9075; 12.48722222
  (למפת רומא מוגדלת) וילה לודוביזי(למפת רומא רגילה) וילה לודוביזי
 
גני הווילה
וילה לודוביזי (איטלקית: Villa Ludovisi) הייתה וילה (בית נופש) ברומא.
היסטוריה

הווילה נבנתה במאה ה-17 במקום בו עמדו גני סאלוסטיוס עבור הקרדינל לודוביקו לודוביזי (איט'), וגני הווילה תוכננו על ידי מעצב הגנים אנדרה לה נוטר (אשר עיצב חלקים מגני ארמון ורסאי).
במהלך בניית הווילה והגנים התגלו בהם שרידים רבים ופסלים שעמדו בגני סאלוסטיוס ובהם פסלי הגאלי הגוסס והגאלי המתאבד.
בשנת 1872 החכיר בעלי הווילה, הנסיך בלדסארה בונקומפאניי, את הווילה למלך איטליה ויטוריו אמנואלה השני אשר השתמש בה כבית המגורים של אהובתו רוזה ורצ'לאנה (איט').
בשנת 1883 נמכרה הווילה ונהרסה על מנת לבנות במקום שכונת מגורים (שנקראת "לודוביזי" על שם הווילה).
ויקיפדיה האינדונזית

| --- | --- |


 סוג:  אנציקלופדיית אינטרנט חופשית
 הקמה:  30 במאי 2003 
 בעלות:  קרן ויקימדיה 
 שפה:  אינדונזית 
 הרשמה:  לא חובה
 ערכים:  706,762
 https://id.wikipedia.org/ 
 הסטטיסטיקה של ויקיפדיה האינדונזית
  סטטיסטיקת צפיות של ויקיפדיה האינדונזית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה האינדונזית היא המהדורה של ויקיפדיה בשפה האינדונזית. ויקיפדיה האינדונזית היא בעלת הצמיחה החמישית במהירותה באסיה, לאחר ויקיפדיה היפנית, הסינית, הקוריאנית והטורקית. הערך הראשון בוויקיפדיה האינדונזית נכתב ב-30 במאי 2003, אך העמוד הראשי שלה נוצר חצי שנה מאוחר יותר, ב-29 בנובמבר 2003.
נכון ל-8 באוקטובר 2024 ישנם בוויקיפדיה האינדונזית 706,762 ערכים ו-2,555 משתמשים פעילים. עורך פעיל מוגדר כמי שביצע חמש עריכות לפחות בחודש זה.
רקע

אף על פי שהשפה האינדונזית דומה לשפה המלאית ויקיפדיה האינדונזית נותרה נפרדת מוויקיפדיה המלאית. (שהוקמה באוקטובר 2002). ב-2009 כתב יאן צ'י כי "מאחר שקבוצות אתניות אלו משתייכות לגבולות לאומיים, לא צפוי מיזוג".
אינדונזית היא צורה סטנדרטית חצי-מלאכותית של השפה המלאית, שפה ממשפחת השפות האוסטרונזיות. האינדונזית הפכה לשפה רשמית עם עצמאות אינדונזיה בשנת 1945. על אף שהיא השפה הרשמית במדינה, היא מדוברת על ידי 7% (30 מיליון איש) בלבד מאוכלוסיית אינדונזיה כשפת אם ועל ידי 240 מיליון בני אדם שלא ברמת שפת אם.
תורמים

ב-2004 פרסם מגזין "טמפו" כי ויקיפדיה האינדונזית מורחבת על ידי אינדונזים החיים מחוץ לאינדונזיה. המאמר תרם לפופולריזציה של ויקיפדיה, ומאז מספר התורמים בוויקיפדיה האינדונזית צומח בצורה יוצאת דופן.
בפברואר 2009, ויקיפדיה האינדונזית הגיעה ל-100,000 ערכים. באותה שנה היו בוויקיפדיה האינדונזית 50 תורמים פעילים בלבד.
תורמים > סדנאות וסמינרים

במרץ 2007 אוניברסיטת בינה נוסנטרה הזמינה את ויקיפדיה האינדונזית לקיום הסמינר הראשון של ויקיפדיה בקמפוס בג'קרטה.
בחודש נובמבר 2007 החליטה ממשלת אינדונזיה, באמצעות מחלקת התקשורת והמידע שלה, על הקמת סדנה שנתית לוויקיפדיה האינדונזית בנושא כתיבת מאמרים בוויקיפדיה. איוון לנין, אחד מהדוברים שרואיינו, ציין כי מספר התורמים לוויקיפדיה האינדונזית עלה, והמאמרים החלו להיות מגוונים יותר.
אבני דרך

16 במרץ 2004 - 1,000 ערכים
31 במאי 2005 - 10,000 ערכים
1 בפברואר 2007 - 50,000 ערכים
21 בפברואר 2009 - 100,000 ערכים
26 בדצמבר 2011 - 180,000 ערכים
27 במרץ 2012 - 200,000 ערכים
אוקטובר 2013 - 300,000 ערכים
27 באפריל 2017 - 400,000 ערכים
לקריאה נוספת

Lih, Andrew (2009). The Wikipedia Revolution: How a Bunch of Nobodies Created the World's Greatest Encyclopedia (ראשונה ed.). New York City: Hyperion. ISBN 978-1-4013-0371-6.
הערות שוליים

↑  , היסטורית הגרסאות של הדף "אלקטרונים"
↑  , היסטוריית הגרסאות של הדף "עמוד ראשי"
↑  All Wikipedias ordered by number of articles.
1 2  Lih 2009, p. 136
↑  היסטוריה של ויקיפדיה האינדונזית, באתר ויקיפדיה האינדונזית, ‏15.10.2003
↑  תרגום שפות
↑  ויקיפדיה האינדונזית הגיעה ל-100,000 ערכים, באתר אנטרה חדשות (באינדונזית)
| ויקיפדיות לפי כמות ערכים (63,779,863) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
השושלת היגלונית

| --- | --- |

 מדינה:  האיחוד הפולני-ליטאי
 בית האב:  גדימינים 
 תארים:  מלך פולין   הדוכס הגדול של ליטא   מלך הונגריה   מלך בוהמיה (וגם נסיך בוחר)   מלך דלמטיה   מלך רמה   מלך סלאבוניה   מלך קרואטיה   הדוכס של סילסיה   דוכס רוטניה   דוכס לוקסמבורג
 מייסד:  ולדיסלב השני יגיילו 
 השליט האחרון:  אנה יגיילונקה
 תקופת השושלת:  1386–1572 (כ־186 שנים) 
 
ממלכות בשליטת השושלת בשיא כוחה במאה ה-15
השושלת היגלונית (בפולנית: Jagiellonowie; בליטאית: Jogailaičiai; בבלארוסית: Ягелоны; בהונגרית: Jagelló; בצ'כית: Jagellonci) הייתה שושלת מלוכה ממוצא ליטאי, ששלטה באיחוד הפולני-ליטאי בין השנים 1386 עד 1572, חבריה נשאו בתואר מלך פולין, הדוכס הגדול של ליטא (בשנים 1377–1392 ו-1440–1572), מלך הונגריה (1440–1444 ו-1490–1526) ומלך בוהמיה (1471–1526). השושלת הייתה שושלת המלכים העיקרית ששלטה בפולין-ליטא והביאה אותה לשיא התפשטותה הגאוגרפית.
ראשיתה של השושלת במלך ולדיסלב השני יגיילו, שכונה יוגליה. ב-1385, בעודו הדוכס הגדול של ליטא המיר את דתו מנצרות יוונית-אורתודוקסית לנצרות קתולית ונשא לאישה את ידוויגה, מלכת פולין והיה בכך למלך פולין הראשון מהשושלת. במסגרת זו כוננה בקרקוב אוניה פרסונלית בין פולין לליטא, בראשות מונרך מהשושלת היגלונית, השולט על שתי הישויות המדיניות.
סוף השושלת בא עם מותו של זיגמונט השני אוגוסט ללא יורשים ב-1572.
מלכי השושלת

ולדיסלב השני יגיילו (יוגליה) - הדוכס הגדול של ליטא (1377–1401), מלך פולין (1386–1434)
בניו של יוגליה:
ולדיסלב השלישי, מלך פולין - מלך פולין (1434–1444), מלך הונגריה (לאיוש הראשון, 1440-1444)
קז'ימייז' הרביעי, מלך פולין - הדוכס הגדול של ליטא (1440–1492), מלך פולין (1447–1492)
בניו של קז'ימייז' הרביעי:
אולסלו השני, מלך בוהמיה והונגריה - מלך בוהמיה (1471–1516), מלך הונגריה (1490–1516)
יאן הראשון אולברכט, מלך פולין - מלך פולין (1492–1501)
אלכסנדר יגיילו - הדוכס הגדול של ליטא (1492–1506), מלך פולין (1501–1506)
זיגמונט הראשון, מלך פולין - הדוכס הגדול של ליטא (1506–1548), מלך פולין (1506–1548)
הדור הרביעי:
לאיוש השני, מלך הונגריה (בנו של ולדיסלב השני) - מלך בוהמיה (1516–1526), מלך הונגריה (1516–1526)
זיגמונט השני אוגוסט (בנו של זיגמונד הראשון) - הדוכס הגדול של ליטא (1548–1572), מלך פולין (1548–1572)
הפארק הלאומי סמואה האמריקנית

| --- | --- |
האי טוטואילה
האי טוטואילה
 מידע כללי
 תאריך הקמה:  31 באוקטובר 1988
 מבקרים בשנה:  28,626 (נכון ל־2018)
 גוף מנהל:  שירות הפארקים של ארצות הברית
 נתונים ומידות
 שטח:  55 קמ"ר
 גובה ממוצע:  498 מ' 
 מיקום
 מדינה:  סמואה האמריקנית, ארצות הברית
 מיקום:  סמואה האמריקנית 
 קואורדינטות:  14°15′30″S 170°41′00″W﻿ / ﻿14.258333°S 170.683333°W﻿ / -14.258333; -170.683333
 www.nps.gov/npsa
 מיקום הפארק באוקיינוס השקט
 
הפארק הלאומי סמואה האמריקנית (באנגלית: National Park of American Samoa) הוא פארק לאומי בטריטוריה של ארצות הברית בסמואה האמריקנית, המשתרע על גבי שלושה איים: טוטואילה (Tutuila), טאו (Ta‘ū) ואופו. הפארק משמר ומגן על שוניות אלמוגים, יערות גשם טרופיים, עטלפי פרי ותרבות סמואה. פעילויות פופולרית בפארק כוללות סיורים רגליים וצלילה. מתוך שטח של 55 קילומטרים רבועים, 36 קילומטרים רבועים הם אדמה ו-18 קילומטרים רבועים הם שוניות אלמוגים ואוקיינוס. הפארק הוא האתר היחיד של שירות הפארקים השוכן מדרום לקו המשווה.
גאוגרפיה > טוטואילה

שרידים של מחנה והרכבל ממלחמת העולם השנייה בשביל מורשת מלחמת העולם השנייה
יחידת טוטואילה (Tutuila unit) של הפארק שוכנת בקצה הצפוני של האי סמוך לבירה פאגו פאגו, שביניהן מפרידים הר אלווה (Mount Alava בגובה 490 מטרים) ורכס מאוגלואה (Maugaloa Ridge) וכוללת את עמק אמאלו (Amalau Valley), קראגי פוינט (Craggy Point), מפרץ טאפאו (Tafeu Cove) והאיים פולה (Pola) ומנופה (Manofa). זהו החלק היחיד בפארק הנגיש לכלי רכב ומושך אליו את מרבית המבקרים באזור. אדמות הפארק כוללות שביל לפסגת הר אלווה ואתרי עמדות התותחים ההיסטוריות ממלחמת העולם השנייה בבריקרס פוינט (Breakers Point) ובבלנטס פוינט (Blunt's Point). השביל מתפתל לאורך הרכס ביער עבות, שצפונית לו הקרקע משתפלת בחדות אל האוקיינוס.
גאוגרפיה > קבוצת איי מאנואה > יחידת אופו

יחידת אופו (Ofu unit) נגישה רק באמצעות סירת דייגים קטנה מהאי טאו. יש אפשרויות לינה באופו.
גאוגרפיה > קבוצת איי מאנואה > יחידת טאו

לאי טאו (Ta‘ū) אפשר להגיע בטיסה מטוטואילה לכפר פיטיאוטה (Fiti‘uta) על טאו. יש אפשרויות לינה בטאו. שביל מתפתל מסאואה (Saua) סביב נקודת הסיאו (Si’u Point) לחוף הים הדרומי ומדרגות עד לפסגת הר לאטה (Lata Mountain) בגובה 970 מטרים.